Адыгэ бзэ хасэм адыгабзэм икъызэтегъэнэнк1э, изэгъэш1энк1э 1оф гъэнэфагъэхэр ыш1агъ ык1и ар къыгъэлъэгъуагъ. Ау ащ уигъэразэрэп, сыда п1омэ латин хьарыфылъэу щымы1эмк1э, амыштагъэмк1э лэжьагъэх, бзэш1эныгъэлэжь зэрадэмылажьэрэр зэу къэнафэ, лексикэ, морфологэ, синтаксис хэукъоныгъэхэр атхыгъэхэм бэу ахэтых, щык1эгъабэ афэолъэгъу. Компьютерым иамалхэр дэгъоу зэрагъэфедэрэ ш1уагъэу афэплъэгъумэ хъущт. 1офш1эк1о купым бзэш1эныгъэлэжь ягъусэу, хэкум щагъэфедэрэ тхыбзэр ылъапсэу лэжьагъэхэмэ я1офш1агъэ осэшхо фэпш1ынэу щытыгъ. Ары шъхьае, хэкум щагъэфедэрэ тхыбзэу кириллыр зылъапсэр ахэмэ ягунэсэп ык1и щагъэзыягъ.